Les Clavariesses dels Dolors viuen intensament les Festes Majors d'Alaquàs 2019
17/09/2019

# Les Clavariesses dels Dolors viuen intensament les Festes Majors d'Alaquàs 2019

*   17/09/2019
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=17562

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17562%2F0&title=Ajuntament%20d%27Alaqu%C3%A0s.%20Premsa.Les%20Clavariesses%20dels%20Dolors%20viuen%20intensament%20les%20Festes%20Majors%20d%27Alaqu%C3%A0s%202019)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17562/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2019/2/17562/17092019clavariess_grup_mes_acmpanyants_Form_4.jpg)](https://www.alaquas.org/ficheros/documentos/2019/2/17562/17092019clavariess_grup_mes_acmpanyants_Form_10.jpg "<a href='https://www.alaquas.org/ficheros/documentos/2019/2/17562/17092019clavariess_grup_mes_acmpanyants_Form_10.jpg' target=_blank><i class='fa fa-external-link' aria-hidden='true'></i>.Les Clavariesses dels Dolors viuen intensament les Festes Majors d'Alaquàs 2019</a>")

El grup format per 22 joves ha donat forma a una agenda carregada de propostes per a les festes d'enguany

Les Clavariesses dels Dolors 2019 han participat de forma activa en aquesta nova edició de les Festes Majors d’Alaquàs 2019. La primera de les seues aparicions públiques va ser el passat 30 d’agost, el dia del Pregó.  Des de la balconada de l’Ajuntament d’Alaquàs van convidar als veïns i veïnes a participar activament a la festa. Per tancar la nit, repartien llima granissada per a totes i tots els assistents.

No van faltar al Concurs de paelles 2019. També van participar a la segona edició del concurs de samarretes amb Mirada Violeta, on van aconseguir el segon premi pel seu disseny amb el lema: “La vida com la paella a parts iguals”.

Les Clavariesses dels Dolors van ser a més promotores del la projecció del documental, del passat dilluns 2 de setembre, en homenatge a les Clavariesses dels Dolors i Clavariesses dels anys 1969-1994. Prèviament, durant la mateixa jornada, gaudien del sopar faixat i tancaven la nit a la plaça de la Constitució amb la millor música actual que arribava de la mà del grup musical “La Pirata”.

Prenent de nou la plaça de la Constitució com a punt d’eixida, celebraven el dimarts 3 de setembre el tradicional Correbars, un recorregut pels bars del poble amb xaranga inclosa organitzat conjuntament amb les Festeres d’Alaquàs i els Clavaris de Sant Miquel 2019. Per completar el dia celebraven de nit el sopar de les clavaries.

El dissabte 4 de setembre tenia lloc la festivitat en honor a la Mare de Déu dels Dolors. Encetaven el dia amb la traca correguda. A les 19 hores es celebrava la tradicional Missa Major en honor a la Mare de Déu dels Dolors a l'Església de l'Assumpció, seguida de la Marxa Cívica acompanyada de cabuts, danses i un sonor castell de focs d’artifici.

Els dissabte 7 de setembre van retre homenatge a la Mare de Déu de l’Olivar en una Ofrena acolorida i molt emotiva. De nit, posaven en marxa junt als Clavaris de Sant Miguel 2019, la cita Truck Show pensada per als amants de la bona música.

Una activitat més que es sumava a una amplia agenda que han dut endavant  les nostres Clavariesses del Dolors 2019.